ตลาดหุ้นสหรัฐฯปิดในแดนบวก
ตลาดหุ้นสหรัฐฯ ปิดบวกเป็นวันที่ 2 ติดต่อกัน ขณะที่น้ำมันขยับลงจากแรงขายกำไรของนักลงทุนและรายงานสต๊อกเชื้อเพลิงสหรัฐฯ
27 พ.ค. 2554

ตลาดหุ้นสหรัฐฯ ปิดบวกเป็นวันที่ 2 ติดต่อกัน ขณะที่น้ำมันขยับลงจากแรงขายกำไรของนักลงทุนและรายงานสต๊อกเชื้อเพลิงสหรัฐฯ
ตลาดหุ้นสหรัฐฯวานนี้(26 พ.ค.) ปิดบวกเป็นวันที่ 2 ติดต่อกันท่ามกลางการซื้อขายที่ผันผวน โดยได้แรงฉุดของหุ้นกลุ่มเทคโนโลยีและสินค้าฟุ่มเฟือย ดัชนีหุ้นดาวโจนส์ เพิ่มขึ้น 8.10 จุด (0.07 เปอร์เซ็นต์) ปิดที่ 12.402.76 จุด แนสแดค เพิ่มขึ้น 21.54 จุด (0.78 เปอร์เซ็นต์) ปิดที่ 2,782.92 จุด เอสแอนด์พี เพิ่มขึ้น 5.22 จุด (0.40 เปอร์เซ็นต์) ปิดที่ 1,325.69 จุด ขณะที่ราคาน้ำมันตลาดนิวยอร์กขยับลงจากแรงขายกำไรของนักลงทุนและรายงานสต๊อกเชื้อเพลิงสหรัฐฯ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม ลดลง 1.09 ดอลลาร์ ปิดที่ 100.32 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน เพิ่มขึ้น 12 เซนต์ ปิดที่ 115.05 ดอลลาร์ต่อบาร์เรล